هاد جوج خدامي بالضبط جامعين ناس كثار، شي حدا شي، بدون وسائل الوقاية، فيهم الصغير و الكبير، الي عندو وليدات و الي مزال مع والديه. واش حيث ميمكنش لهم يخدموا من ديورهم، نخلّيوهم مغامرين ؟ مغامرين براسهم، و بعائلاتهم و بالناس الي يقدرو يتلاقاو معهم. راه كنهدرو على الآلاف دالمغاربة، مصيبة اذا تصاب فيهم شي واحد. اش كيتسنى وزير التشغيل باش يلقى حل؟ قسمو العاملين على جوج، فرقة تجي نهار و الاخرى نهار التالي، و نضمنوا مسافة الابتعاد الاجتماعي بين عامل و عامل، الي نقدرو نسميوها البطالة الجزئية بحال الي تدار فلوزينات على الخارج، و نفس الشيء فالصونطر دابيل. و اذا كانت إمكانية التوقف التام حتى تفوت كورونا علاش الّا. 
علاش الناس دالصونطر دابيل. والناس فلوزين دالكابلاج مزال خدامين ؟